Kamu bisa jelasin ke aku soal Pasukan Udara Tentera Laut Imperial Jepun dalam bahasa melayu?

adalah cawangan udara bagi Tentera Laut Imperial Jepun (IJN). Organisasi ini bertanggungjawab bagi operasi pesawat tentera laut dan mengendalikan peperangan udara dalam Perang Pasifik.

Tentera Jepun membeli kapal terbang pertama mereka pada tahun 1910 dan mengikuti pembangunan kombat udara semasa Perang Dunia I dengan penuh minat. Pada mulanya mereka membeli kapal terbang Eropah tetapi dengan cepat membina pesawat mereka sendiri dan membangunkan sendiri program pembinaan kapal pengangkut pesawat. Mereka melancarkan kapal pengangkut pesawat pertama dunia, , pada tahun 1922. Kemudian mereka memulakan  program penukaran beberapa kruiser tempur dan kapal tempur menjadi kapal induk. Pasukan Udara  IJN mempunyai misi pertahanan udara nasional, serangan khusus, peperangan laut, dan sebagainya. Ia mengekalkan misi ini hingga ke akhir perang.

Program latihan juruterbang Jepun sangat selektif dan ketat, menghasilkan kelompok juruterbang yang berkualiti tinggi dan bertahan lama, yang sangat berjaya di udara semasa peringkat awal Perang Dunia II di Pasifik. Tetapi, tempoh program latihan yang panjang, disekalikan dengan kekurangan petrol untuk latihan, telah menyekat IJN untuk menyediakan dengan pantas penggantian juruterbang berkelayakan dalam jumlah yang mencukupi. Selain itu, Jepun, tidak seperti A.S. atau Britain, tidak pernah mengubah programnya untuk mempercepatkan proses latihan rekrutnya. Pengurangan  kuantiti dan kualiti, di antara faktor-faktor yang lain, mengakibatkan peningkatan jumlah mangsa pada penghujung perang.

Para penerbang Jepun, seperti rakan seperjuangan tentera daratnya, menyukai pesawat yang mudah dikendalikan, yang membawa kepada jenis pesawat ringan tetapi lincah, iaitu A6M Zero yang terkenal, yang mencapai kejayaannya dengan membuang perisai dan tangki minyak kalis bocor. Pesawat dengan perisai dan tangki minyak kalis bocor, seperti Kawanishi N1K-J tidak  memasuki perkhidmatan sehinggalah akhir tahun 1944–1945, yang mana sudah terlambat untuk memberi sebarang kesan. Pasukan Udara Tentera Laut Imperial Jepun mempunyai fungsi yang sama dengan Pasukan Udara Armada (FAA) Royal Navy.